stanford-oval/wikipedia huggingface dataset:
Drive Slow
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| ארצות הברית | 11 ביוני 2006 | תקליטור סינגל | רוק-א-פלה רקורדס |  |
601

שנת 601 היא השנה הראשונה במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 601‎
נפטרים ב-601‎
9K115-2 מטיס-M

| --- | --- |

משגר וטיל מטיס
 מידע בסיסי
 קוד נאט"ו:  AT-13 Saxhorn-2
 ייעוד:  מודל נשק 
 ארץ ייצור:  רוסיה רוסיה
 יצרן:  FGUP «KB priborostroenija» 
 פעילות מבצעית:  מלחמת לבנון השנייה
 תקופת השירות:  1992–הווה (כ־32 שנים) 
 פלטפורמת שיגור:  חייל בודד
 מאפיינים כלליים
 הנעה:  דלק מוצק
 משקל:  13.8 ק"ג
 ממדים
 אורך:  980 מ"מ
 קוטר:  130 מ"מ
 ביצועים
 מהירות:  200 מטר לשנייה
 טווח:  בין 80 ל-1,500 מטר
 ראש קרב והנחיה
 ראש קרבי:  ראש נפץ כפול (טאנדם)
 הנחיה:  דור ב' מונחה תיל
 חדירת פלדה:  850 מ"מ
 
9K115-2 מֵטיס-M הוא טיל נ"ט דור ב' לטווח קצר/בינוני מתוצרת רוסיה. כינויו של הטיל בקוד דיווח נאט"ו הוא AT-13 סקסהורן-2.
מאפייני הטיל

לטיל שתי תצורות: חימוש של ראש קרב חלול "טאנדם" אשר מיועד לחדור דרך המיגון הריאקטיבי של טנקים מודרניים (יכולת חדירה של 850 מ"מ לאחר מיגון ריאקטיבי), או ראש קרב תרמובארי (דלק-אוויר), שנועד לפגוע במטרות "רכות" כגון חי"ר.
ההנחיה של הטיל, דור ב' (הנחיה חצי-עצמאית), מבוססת על הנחיית תיל בשילוב תת-אדום. ההנעה היא הנעה דו-שלבית: התנעה ראשונית משגרת את הטיל, ואז מוצת המנוע העיקרי. בצורה כזו ניתן לשגר גם ממקומות סגורים, מבלי שמפעיל הטיל ייפגע מבעירת המנוע (הנעה כזו קיימת, למשל, גם בטיל הג'אוולין האמריקאי).
הודות למשקלה הקל ולממדיה הקטנים של המערכת, צוות של 3 חיילים יכול להפעיל את המערכת, כאשר חייל אחד נושא את המשגר עם טיל, ו-2 חיילים נוספים סוחבים איתם 2 טילים כל אחד.
מערכת המטיס-M כוללת:
טיל נ"ט - 9M131 או 9M131F
משגר - 9P151
מערכת ראייה תרמית - 1PBN86-VI
הטיל נמצא בצבא רוסיה ובצבאות ערביים כגון צבא סוריה. במלחמת לבנון השנייה התברר כי חזבאללה משתמש בטילים אלו, ובעזרתם פגע בכמה טנקי מרכבה של צה"ל.
ראו גם

9K115 מטיס
603

שנת 603 היא השנה השלישית במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 603‎
נפטרים ב-603‎
Drip Too Hard

| --- | --- |

 סינגל בביצוע ליל בייבי וגאנה
 מתוך האלבום Drip Harder
 יצא לאור:  12 בספטמבר 2018
 פורמט:  הורדת מוזיקה, הזרמת מוזיקה 
 תאריך הקלטה:  2018
 סוגה:  טראפ
 שפה:  אנגלית
 אורך:  2:25
 חברת תקליטים:  YSL • קוואליטי קונטרול • מוטאון • קפיטול
 כתיבה:  דומיניק ג'ונס, סרג'יו קיטשנס, שנדלר דורהאם
 הפקה:  טורבו
 
Drip Too Hard הוא סינגל של הראפרים האמריקאים ליל בייבי וגאנה. השיר יצא לאור ב-12 בספטמבר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס, כסינגל המוביל מתוך המיקסטייפ המשותף שלהם, Drip Harder. השיר הגיע בשיאו למקום הרביעי במצעד הבילבורד הוט 100, והפך לשיר של גאנה שהגיע למיקום הגבוה ביותר ולשיר של ליל בייבי שהגיע למיקום השלישי בטיבו במצעד. השיר הועמד לפרס גראמי לביצוע הראפ/שירה הטוב ביותר בטקס פרסי גראמי ה-62.
הפקה

השיר הופק על ידי המפיק האמריקאי טורבו (אנ'), שאף שימש כמפיק בפועל של המיקסטייפ המשותף של הצמד, Drip Harder. הוא מכיל דגימה של גיטרה שזכויותיה שייכות לנחלת הכלל מאת המפיק הישראלי J.Viewz.
וידאו קליפ

הווידאו קליפ לשיר יצא לאור ב-5 באוקטובר 2018. הקליפ בוים על ידי ספייק ג'ורדן.
מיקומי שיא

|   ‏‏‏  מצעדים ודירוגים (2018–19)> מדינה |   ‏‏‏  מצעדים ודירוגים (2018–19)> מצעד |   ‏‏‏  מצעדים ודירוגים (2018–19)> מיקום שיא |   ‏‏‏  מצעדים ודירוגים (2018–19)>  |
| --- | --- | --- | --- |
|  אירלנד | מצעד הסינגלים האירי | 50 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי ה-R&B/היפ-הופ | 3 |  |
|  ארצות הברית | מצעד שירי הראפ | 3 |  |
|  ארצות הברית | מצעד השירים הקצביים | 4 |  |
|  ארצות הברית | רולינג סטון טופ 100 | 64 |  |
|  הממלכה המאוחדת | מצעד הסינגלים הבריטי | 28 |  |
|  יוון | IFPI Greece | 27 |  |
|  פורטוגל | מצעד הסינגלים הפורטוגזי | 53 |  |
|  פלנדריה | אולטראטופ 50 | 21 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 86 |  |
|  שווייץ | המצעד השווייצרי | 87 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ-הופ | 57 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | 26 |  |
|  ארצות הברית | מצעד שירי ה-R&B/היפ-הופ | 16 |  |
|  ארצות הברית | מצעד השירים הקצביים | 27 |  |
|  ארצות הברית | רולינג סטון טופ 100 | 20 |  |
|  קנדה | קנדה הוט 100 | 60 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה ×4 | 320,000 |
| בריטניה (BPI) | זהב | 400,000 |
| ארצות הברית (RIAA) | פלטינה ×9 | 9,000,000 |
הערות שוליים

↑  "Drip Too Hard by Lil Baby & Gunna on Apple Music". iTunes. נבדק ב-5 באוקטובר 2018. {{cite web}}:  (עזרה)
↑  "Gunna Chart History: Hot 100". Billboard. נבדק ב-16 באוקטובר 2018. {{cite web}}:  (עזרה)
↑  "Chart Search: Lil Baby". Billboard. נבדק ב-2020-06-23.
↑  "Grammy Nominees 2020".
↑  Michael Saponara, Michael Saponara, Turbo Talks Executive Producing Lil Baby & Gunna’s ‘Drip Harder’: ‘It’s the Album of the Year’, Billboard, ‏2018-10-08 (באנגלית אמריקאית)
↑  "I created the main sample on #LilBaby & #Gunna 'Drip Too Hard' - now top 10 on @Billboard's top 100!". Twitter (באנגלית). נבדק ב-2020-06-20.
↑  "Lil Baby and Gunna 'Drip Too Hard' Video: Watch Them Live It Up with Models". XXL. 5 באוקטובר 2018. נבדק ב-19 באוקטובר 2018. {{cite web}}:  (עזרה)
| ליל בייבי |
| --- | --- | --- |
| אלבומי אולפן | Harder Than Ever • My Turn • It's Only Me |  |
| אלבומים משותפים | The Voice of the Heroes (עם ליל דורק) |  |
| מיקסטייפים | Drip Harder (עם גאנה) • Street Gossip |  |
| סינגלים | "Yes Indeed" • "Drip Too Hard" • "The Bigger Picture" • "On Me" • "Do We Have a Problem?‎" • "Bussin" |  |
| השתתפות בסינגלים | "Highest in the Room (Remix)" • "Why Do You Lie to Me" • "For the Night" • "Hurricane" • "Girls Want Girls" • "2step" • "Staying Alive" |  |
| שירים אחרים | "Wants and Needs" • "Pride Is the Devil" |  |
| --- | --- |
בקרת זהויות :  MusicBrainz release group: 0372ea79-1de2-4bf1-abbc-9287f1692f6d
1888

נוסדת הפוטבול ליג האנגלית
שנת 1888 היא השנה ה-88 במאה ה-19. זוהי שנה מעוברת, שאורכה 366 ימים. 1 בינואר 1888 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

27 בינואר – נוסד ארגון הנשיונל ג'יאוגרפיק
22 במרץ – נפתחת הפוטבול ליג האנגלית – מפעל הכדורגל הוותיק ביותר בעולם
13 במאי – חוק הזהב בברזיל – השלב הסופי והאחרון בתהליך ארוך של ביטול העבדות במדינה
16 במאי – ניקולה טסלה מעביר הרצאה המתארת את הציוד שיאפשר יצירה ושימוש יעיל של זרמי חילופין להעברת כוח חשמלי למרחקים ארוכים
5 באוגוסט – ברטה בנץ מבצעת את הנסיעה הבין עירונית הראשונה בהיסטוריה ממנהיים לפפורצהיים מרחק 106 ק"מ
31 באוגוסט – היצאנית מרי אן ניקולס נרצחת – מקובל להניח שהיא הייתה הקורבן הראשון של ג'ק המרטש
4 בספטמבר – ג'ורג' איסטמן רושם את הסימן המסחרי "קודאק", ומקבל פטנט על המצלמה שלו, המשתמשת בגליל של סרט צילום
8 בספטמבר – בלונדון התגלתה גופתה של אני צ'פמן, הקורבן השני של ג'ק המרטש
8 בספטמבר – ששת משחקי ליגת הכדורגל הראשונים בעולם מתקיימים באנגליה
13 בספטמבר – מוקמת המושבה באר טוביה
1 באוקטובר – מוקמת אוניברסיטת סופיה
9 באוקטובר – אנדרטת וושינגטון נפתחת לציבור
29 באוקטובר – בקונסטנטינופול נחתמה אמנת קושטא, המבטיחה מעבר ימי חופשי בתעלת סואץ, בעיתות שלום ומלחמה
9 בנובמבר – נרצחת מרי ג'יין קלי, הקורבן האחרון שמיוחס לג'ק המרטש
23 בדצמבר – וינסנט ואן גוך מעניק חלק מאוזנו לזונה צרפתיה
נולדו

8 בינואר – יצחק טבנקין, מנהיג ציוני וחבר הכנסת מטעם מפ"ם ואחדות העבודה (נפטר ב-1971)
2 בפברואר – ג'ון פוסטר דאלס, מדינאי אמריקאי (נפטר ב-1959)
10 בפברואר – זליג ברודצקי, מתמטיקאי, פעיל ציוני ונשיא האוניברסיטה העברית (נפטר ב-1954)
17 בפברואר – אוטו שטרן, פיזיקאי יהודי גרמני, זוכה פרס נובל לפיזיקה (נפטר ב-1969)
19 בפברואר – רחל כהן-כגן, פוליטיקאית ישראלית (נפטרה ב-1982)
13 באפריל – עמנואל אולסבנגר, משורר, מתרגם, חוקר פולקלור, פעיל ציוני, נואם ובלשן (נפטר ב-1961)
24 באפריל – ישראל יעקב קליגלר, מיקרוביולוג ארץ ישראלי (נפטר ב-1944)
30 באפריל – ג'ון קרואו רנסום, משורר אמריקאי (נפטר ב-1974)
10 במאי – מקס שטיינר, מלחין אמריקני יהודי, זוכה פרס אוסקר שלוש פעמים (נפטר ב-1971)
13 במאי – אינגה להמן, סייסמולוגית וגאופיזיקאית דנית (נפטרה ב-1993)
16 במאי – יוסף אליהו הלר, סופר ומתרגם יהודי (נפטר ב-1957)
16 במאי – ריימונד רייף, ממציא וחוקר אמריקאי (נפטר ב-1971)
18 במאי – ג'ים ת'ורפ, אתלט אמריקאי ממוצא אינדיאני, מגדולי הספורטאים במאה ה-20 (נפטר ב-1953)
13 ביוני – פרננדו פסואה, משורר פורטוגלי (נפטר ב-1935)
17 ביוני – היינץ גודריאן, גנרל נאצי, ממייסדי טקטיקת הבליצקריג (נפטר ב-1954)
24 ביוני – חריט ריטפלד, אדריכל ומעצב הולנדי (נפטר ב-1964)
5 ביולי – הרברט ספנסר גסר, פיזיולוג וחתן פרס נובל לפיזיולוגיה או לרפואה 1944 (נפטר ב-1963)
10 ביולי – ג'ורג'ו דה קיריקו, צייר איטלקי יליד יוון (נפטר ב-1978)
14 ביולי – ככוצה צ'ולוקאשווילי, גיבור לאומי גאורגי (נפטר ב-1930)
22 ביולי – זלמן אברהם וקסמן, ביוכימאי ומיקרוביולוג אמריקאי יהודי (נפטר ב-1973)
23 ביולי – ריימונד צ'נדלר, סופר בלשי אמריקאי (נפטר ב-1959)
4 באוגוסט – יצחק שמי, סופר עברי (נפטר ב-1949)
16 באוגוסט – לורנס איש ערב, ארכאולוג, הרפתקן, סופר ואיש צבא בריטי (נפטר ב-1935)
27 באוגוסט – יוסף בודקו, אמן הדפס עברי (נפטר ב-1940)
6 בספטמבר – ג'וזף קנדי, פוליטיקאי אמריקאי, אבי משפחת קנדי הידועה (נפטר ב-1969)
12 בספטמבר – מוריס שבלייה, זמר ושחקן צרפתי (נפטר ב-1972)
15 בספטמבר – חנה רובינא, שחקנית ישראלית (נפטרה ב-1980)
20 בספטמבר – אלישבע, משוררת עברית (נפטרה ב-1949)
26 בספטמבר – תומאס סטרנס אליוט, משורר ומחזאי אמריקאי (נפטר ב-1965)
2 באוקטובר – נח גד וינטרוב, רב, משורר ומחבר ספרים ממקימי מגדל עדר (נפטר ב-1954)
4 באוקטובר – פרידריך אולבריכט, איש צבא גרמני, מראשי קשר העשרים ביולי לרציחתו של אדולף היטלר (נפטר ב-1944)
9 באוקטובר – ניקולאי בוכארין, מהפכן ומדינאי סובייטי (נפטר ב-1938)
14 באוקטובר – קתרין מנספילד, סופרת ניו זילנדית (נפטרה ב-1923)
16 באוקטובר – יוג'ין או'ניל, סופר ומחזאי אמריקאי (נפטר ב-1953)
25 באוקטובר – ריצ'רד בירד, חוקר ארצות אמריקאי (נפטר ב-1957)
26 באוקטובר – נסטור מאכנו, אנרכיסט אוקראיני (נפטר ב-1935)
10 בנובמבר – אנדריי טופולב, מתכנן מטוסים רוסי (נפטר ב-1972)
19 בנובמבר – חוסה ראול קפבלנקה, שחמטאי קובני ואלוף העולם בשחמט (נפטר ב-1942)
23 בנובמבר – הארפו מרקס – אחד מהאחים מרקס צוות בדרנים וזמרים שזכו להצלחה בקולנוע (נפטר ב-1964)
24 בנובמבר – דייל קרנגי, סופר, ומפתח שיטת קרנגי למודעות עצמית ודיבור לפני קהל (נפטר ב-1955)
16 בדצמבר – אלכסנדר הראשון, מלך יוגוסלביה (נרצח ב-1934)
28 בדצמבר – פרידריך וילהלם מורנאו, במאי קולנוע גרמני (נפטר ב-1931)
נפטרו

29 בינואר – אדוארד ליר, אמן, מאייר וסופר אנגלי (נולד ב-1812)
31 בינואר – ג'ובאני בוסקו, קדוש נוצרי (נולד ב-1815)
22 בפברואר – אנה קינגספורד, רופאה אנגלייה, צמחונית, מתנגדת לניסויים בבעלי חיים, ופעילה למען זכויות נשים (נולדה ב-1846)
6 במרץ – לואיזה מיי אלקוט, סופרת אמריקאית (נולדה ב-1832)
9 במרץ – וילהלם הראשון, מלך פרוסיה וקיסר האימפריה הגרמנית (נולד ב-1797)
15 באפריל – מת'יו ארנולד, משורר אנגלי (נולד ב-1822)
15 ביוני – פרידריך השלישי, קיסר גרמניה ומלך פרוסיה (נולד ב-1831)
16 באוגוסט – ג'ון פמברטון, ממציא משקה הקוקה-קולה (נולד ב-1831)
24 באוגוסט – רודולף קלאוזיוס, פיזיקאי ומתמטיקאי גרמני (נולד ב-1822)
23 בדצמבר – לורנס אוליפנט, דיפלומט בריטי שהגה את התוכנית ליישוב יהודים בארץ ישראל (נולד ב-1829)
ראו גם

1888 במדע‎
ילידי 1888‎
נפטרים ב-1888‎
1886

שנת 1886 היא השנה ה-86 במאה ה-19. זוהי שנה רגילה, שאורכה 365 ימים. 1 בינואר 1886 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

1 בינואר – הממלכה המאוחדת סיפחה אליה את בורמה עילית
29 בינואר – קרל בנץ רושם פטנט על המכונית
12 בפברואר – בסנקט פטרבורג החלה הופעת "היום", עיתון יומי ראשון בעברית
23 בפברואר – צ'ארלס מרטין הול מצליח, לאחר שנים של ניסיונות, לייצר אלומיניום
3 במרץ – בבוקרשט נחתם חוזה שלום בין סרביה לבולגריה
1 במאי – נפתחת שביתה כללית של האיגודים המקצועיים בארצות הברית בתביעה למעבר לשמונה שעות עבודה ביום. חג הפועלים באחד במאי נקבע לציון שביתה זאת
8 במאי – משקה הקוקה-קולה משווק לראשונה
10 ביוני – התפרצות הר הגעש טרוורה בניו זילנד. 153 אנשים נהרגים והטרסות הלבנות-ורודות המפורסמות נהרסות
31 באוגוסט – כמאה איש נהרגים ברעידת אדמה בצ'ארלסטון שבקרוליינה הדרומית, ארצות הברית
4 בספטמבר – מלחמות האינדיאנים בארצות הברית: לאחר קרוב ל-30 שנות לחימה, נכנע ג'רונימו, מנהיג שבט האפאצ'י, לגנרל נלסון מיילס ב"סקלטון קניון" (קניון השלדים) שבאריזונה
9 בספטמבר – נחתמת אמנת ברן, המגנה על זכויות יוצרים בינלאומיות
7 באוקטובר – ספרד מבטלת את העבדות בקובה
28 באוקטובר – נחנך פסל החירות
11 בדצמבר – זמן קצר לאחר היווסדו עורך מועדון הכדורגל ארסנל (אז דיאל סקוור) את משחקו המתועד הראשון
נולדו

5 בינואר – מרכוס ריינר, מדען ישראלי וחתן פרס ישראל (נפטר ב-1976)
13 בינואר – חנה שפיצר, מייסדת ומנהלת ת"ת לבנות א' בירושלים, מנהלת, מורה, מחנכת ואשת חינוך (נפטרה ב-1955)
14 בינואר – יו לופטינג, סופר בריטי, יוצר סדרת הספרים דוקטור דוליטל (נפטר ב-1947)
25 בינואר – וילהלם פורטוונגלר, מנצח ומלחין גרמני (נפטר ב-1954)
2 בפברואר – פרנק לויד, במאי, תסריטאי ומפיק קולנוע (נפטר ב-1960)
11 בפברואר – שלמה ברנשטיין, צייר ישראלי (נפטר ב-1968)
27 בפברואר – הוגו בלאק, סנאטור מטעם אלבמה ושופט בית המשפט העליון של ארצות הברית (נפטר ב-1971)
11 במרץ – אדוורד רידז-שמיגלי, איש צבא ומדינאי פולני (נפטר ב-1941)
27 במרץ – לודוויג מיס ון דר רוהה, אדריכל, מאבות הסגנון המודרניסטי באדריכלות (נפטר ב-1969)
27 במרץ – סרגיי קירוב, פוליטיקאי סובייטי (נרצח ב-1934)
14 באפריל – רוברט פ. היל, במאי, תסריטאי, ושחקן קנדי מתקופת הסרטים האילמים (נפטר ב-1966)
26 באפריל – מא רייני, זמרת אפרו-אמריקאית, חלוצת מוזיקת הבלוז, ידועה כאם הבלוז (נפטרה ב-1939)
1 במאי – בנג'מין אנדרסון, כלכלן אמריקאי (נפטר ב־1949)
16 במאי – נחמן מיפלב, סופר עברי ויידי (נפטר ב-1937)
17 במאי – אלפונסו השלושה עשר, מלך ספרד (נפטר ב-1941)
26 במאי – סטפניה (סטפה) וילצ'ינסקה, שותפתו של יאנוש קורצ'אק בניהול בית היתומים היהודי 'דום שירוט' בווארשה (נרצחה ב-1942)
6 ביולי – מרק בלוך, היסטוריון יהודי-צרפתי, מייסד אסכולת האנאל, איש הרזיסטאנס (הוצא להורג ב-1944)
10 ביולי – לורד גורט, הנציב העליון החמישי (נפטר ב-1946)
19 ביולי – מיכאל פקטה, מתמטיקאי ישראלי (נפטר ב-1957)
21 ביולי – יצחק קצנלסון, מחנך ומשורר (נפטר ב-1944)
7 באוגוסט – אדוארד ספירס, גנרל בריטי (נפטר ב-1974)
8 בספטמבר – סיגפריד ששון, משורר בריטי (נפטר ב-1967)
16 בספטמבר – ז'אן ארפ, צייר, פסל ומשורר שווייצרי (נפטר ב-1966)
16 באוקטובר – דוד בן-גוריון, ראש ממשלתה הראשון של ישראל (נפטר ב-1973)
24 באוקטובר – סרגו אורדז'וניקידזה, חבר הפוליטביורו ומייסד גאורגיה הסובייטית (נפטר ב-1937)
7 בנובמבר – אהרון נימצוביץ', רב אמן יהודי לטבי בשחמט (נפטר ב-1935)
13 בנובמבר – נפתלי הרץ טור-סיני, נשיא האקדמיה ללשון העברית (נפטר ב-1973)
20 בנובמבר – קרל פון פריש, זואולוג אוסטרי (נפטר ב-1982)
8 בדצמבר – דייגו ריברה, צייר מקסיקני (נפטר ב-1957)
19 בדצמבר – ויליאם ארצ'יבלד קנת' פרייזר, קצין בכיר בצבא הודו הבריטית בתקופת מלחמת העולם השנייה ומפקד דיוויזיית חיל הרגלים ההודית ה-10 בתקופת המלחמה האנגלו-עיראקית (נפטר ב-1969)
23 בדצמבר – אלברט ארנשטיין, סופר ומשורר יהודי-אוסטרי (נפטר ב-1950)
24 בדצמבר – מייקל קורטיז, במאי קולנוע אמריקאי ממוצא הונגרי (נפטר ב-1962)
25 בדצמבר – פרנץ רוזנצווייג, פילוסוף גרמני ממוצא יהודי (נפטר ב-1929)
26 בדצמבר – אברהם קריניצי, ראש עיריית רמת גן (נפטר ב-1969)
26 בדצמבר – גיולה גמבש, ראש ממשלת הונגריה (נפטר ב-1936)
נפטרו

15 במאי – אמילי דיקנסון, משוררת אמריקאית (נולדה ב-1830)
13 ביוני – לודוויג השני מלך בוואריה (נולד ב-1845)
31 ביולי – פרנץ ליסט, מלחין ופסנתרן הונגרי (נולד ב-1811)
18 בנובמבר – צ'סטר ארתור, נשיא ארצות הברית (נולד ב-1829)
ראו גם

1886 במדע‎
ילידי 1886‎
נפטרים ב-1886‎
בנץ פטנט-מוטורוואגן, אשר נחשבת למכונית הראשונה בהיסטוריה, נחשפה לראשונה לציבור ב-1886
משקה הקוקה קולה הומצא בשנת 1886
הוגו בלאק
יצחק קצנלסון
דוד בן-גוריון
605

שנת 605 היא השנה החמישית במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 605‎
נפטרים ב-605‎
1887

שנת 1887 היא השנה ה-87 במאה ה-19. זוהי שנה רגילה, שאורכה 365 ימים. 1 בינואר 1887 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

23 בפברואר – 2,000 הרוגים ברעידת אדמה בריביירה הצרפתית
3 במאי – רעידת אדמה במגניטודה 7.4 בסונורה, מקסיקו גורמת ל-42 הרוגים
4 ביוני – נוסד מכון פסטר
8 ביוני – הרמן הולרית' רושם פטנט על מכונת החישוב מבוססת כרטיסים מנוקבים
26 ביולי – זמנהוף מפרסם לראשונה את השפה הבינלאומית אספרנטו בספרו Lingvo internacia
18 באוגוסט – צולם הסרט הראשון אי פעם, איש הולך מעבר לפינה, בידי לואי לה פרינס
20 באוגוסט – רונלד רוס מגלה את הקשר בין המלריה לבין יתושים
1 באוקטובר – בלוצ'יסטן מובסת על ידי האימפריה הבריטית
9 בנובמבר – ארצות הברית מקבלת חזקה על פרל הארבור בהוואי
ספטמבר-אוקטובר במהלך הצפות בסין נהרגו בין 900,000 ל-2 מיליון תושבים.
נולדו

1 בינואר – וילהלם קנריס, ראש האבווהר בעת מלחמת העולם השנייה (הוצא להורג ב-1945)
25 בינואר – ברל כצנלסון, ממנהיגיה הבולטים של תנועת העבודה בארץ ישראל (נפטר ב-1944)
28 בינואר – ארתור רובינשטיין, פסנתרן (נפטר ב-1982)
9 בפברואר – וסילי איבנוביץ' צ'פאייב, חייל בצבא רוסיה ולאחר מכן מפקד בצבא האדום (נפטר ב-1919)
22 בפברואר – סבלי גריגורייביץ' טרטקובר, רב אמן בשחמט (נפטר ב-1956)
5 במרץ – הייטור וילה לובוס, מלחין ברזילאי (נפטר ב-1959)
21 במרץ – אריך מנדלסון, אדריכל יהודי (נפטר ב-1953)
22 במרץ – צ'יקו מרקס, קומיקאי אמריקאי, מחברי האחים מרקס (נפטר ב-1961)
25 במרץ – צ'ואיצ'י נגומו, אדמירל יפני, פיקד על נושאות המטוסים היפניות בקרב פרל הארבור ובקרב מידוויי (נפטר ב-1944)
26 במרץ – רוזה ליכטנשטיין, שחקנית תיאטרון ישראלית ילידת גרמניה ממייסדי התיאטרון הקאמרי (נפטרה ב-1955)
1 במאי – אלן גורדון קנינגהם, איש צבא בריטי, אחרון הנציבים הבריטים בישראל (נפטר ב־1983)
11 במאי – פאול ויטגנשטיין, פסנתרן אוסטרי (נפטר ב-1961)
16 במאי – אלברט פריס גיטרסלו, סופר וצייר אוסטרי (נפטר ב-1973)
31 במאי – סן-ג'ון פרס, משורר, מתרגם ודיפלומט צרפתי, חתן פרס נובל לספרות (נפטר ב-1975)
8 ביוני – טושיו שירטורי, פושע מלחמה יפני המזוהה עם הנאצים (נפטר ב-1949)
15 ביוני – אליה שמואל הרטום, חוקר המקרא (נפטר ב-1965)
7 ביולי – מארק שאגאל, צייר יהודי (נפטר ב-1985)
18 ביולי – וידקון קוויזלינג, פוליטיקאי נורווגי ובוגד מפורסם (הוצא להורג ב-1945)
22 ביולי – גוסטב לודוויג הרץ, פיזיקאי, חתן פרס נובל לפיזיקה 1925 (נפטר ב-1975)
26 ביולי – אמנון הורביץ, בכור בני הביל"ויים בגדרה; אגרונום, מומחה לחקלאות ועיתונאי (נפטר ב-1966)
28 ביולי – מרסל דושאן, צייר צרפתי (נפטר ב-1968)
3 באוגוסט – מוריס כהן, הרפתקן בריטי ממוצא יהודי שבמסעותיו הגיע לתפקידים בכירים בסין (נפטר ב-1970)
8 באוגוסט – שמואל יוסף עגנון, סופר, חתן פרס נובל לספרות (נפטר ב-1970)
12 באוגוסט – ארווין שרדינגר, פיזיקאי אוסטרי, מאבות מכניקת הקוונטים וחתן פרס נובל לפיזיקה לשנת 1933 (נפטר ב-1961)
16 בספטמבר – נדיה בולאנז'ה, מלחינה, מנצחת ופרופסור למוזיקה צרפתיה (נפטרה ב-1979)
6 באוקטובר – לה קורבוזיה, אדריכל שווייצרי (נפטר ב-1965)
31 באוקטובר – צ'יאנג קאי שק, מצביא ומדינאי סיני, מנהיג סין הלאומנית (נפטר ב-1975)
2 בנובמבר – הארי אוסטרין וולפסון, פילוסוף והיסטוריון יהודי-אמריקאי (נפטר ב-1974)
2 בנובמבר – וילי מוזר, מפקד בכיר בוורמאכט שפיקד על כוחות במלחמת העולם השנייה (נפטר ב-1946)
10 בנובמבר – ארנולד צווייג, סופר יהודי גרמני (נפטר ב-1968)
15 בנובמבר – ג'ורג'יה או'קיף, אמנית אמריקאית (נפטרה ב-1986)
17 בנובמבר – ברנרד לו מונטגומרי, גנרל בריטי (נפטר ב-1976)
24 בנובמבר – אריך פון מאנשטיין, קצין בכיר בוורמאכט ואחד מאדריכלי ניצחונותיו הגדולים במלחמת העולם השנייה (נפטר ב-1973)
28 בנובמבר – ארנסט רהם, ראש האס אה (נרצח ב-1934)
3 בדצמבר – הנסיך היגשיקוני, ראש ממשלת יפן (נפטר ב-1990)
5 בדצמבר – צילה דראפקין, משוררת יידיש רוסייה-אמריקאית (נפטרה ב-1956)
13 בדצמבר – ג'ורג' פוליה, מתמטיקאי (נפטר ב-1985)
17 בדצמבר – ארנסט טוך, מלחין אוסטרי (נפטר ב-1964)
18 בדצמבר – ארתור קרלוש דה בארוש באשטו, או בשמו העברי אברהם ישראל בן-ראש, מנהיג של צאצאי אנוסים שחזרו ליהדותם (נפטר ב-1961)
22 בדצמבר – סריניוואסה רמנוג'אן, מתמטיקאי הודי (נפטר ב-1920)
נפטרו

30 באפריל – יאקוב כריסטיאן יאקובסן, תעשיין ונדבן דני, מקים מבשלת הבירה "קרלסברג" (נולד ב-1811)
12 ביולי – אלכסנדר זיסקינד מימון, סופר ופרשן תלמוד ומשנה (נולד ב-1809)
17 ביולי – דורותיאה דיקס, פעילה אמריקאית למען חולי נפש (נולדה ב-1802)
17 באוקטובר – גוסטב קירכהוף, פיזיקאי גרמני שתרם רבות להבנת המוליכות החשמלית, המעגל החשמלי (חוקי קירכהוף) והאנליזה הספקטרוגרפית (נולד ב-1824)
23 באוקטובר – אליהוא וושבורן, פוליטיקאי אמריקני (נולד ב-1816)
2 בנובמבר – אלפרד דומט, מדינאי קולוניאלי ומשורר בריטי, כיהן כראש ממשלת ניו זילנד הרביעי (נולד ב-1811)
2 בנובמבר – ג'ני לינד, זמרת סופרן שוודית (נולדה ב-1820)
19 בנובמבר – אמה לזרוס, המשוררת האמריקאית שכתבה את המילים החרוטות על פסל החירות (נולדה ב-1849)
ראו גם

1887 במדע‎
ילידי 1887‎
נפטרים ב-1887‎
1880

שנת 1880 היא השנה ה-80 במאה ה-19. זוהי שנה מעוברת, שאורכה 366 ימים. 1 בינואר 1880 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

1 בינואר – התחילה כרייתה של תעלת פנמה
1 ביוני – שירות הטלפון הראשון בתשלום בארצות הברית מותקן בניו הייבן, קונקטיקט
1 באוקטובר – תומאס אלווה אדיסון פותח את המפעל הראשון בעולם לנורות חשמליות
15 באוקטובר – השלמת בניית קתדרלת קלן, הקתדרלה הגדולה בגרמניה, 632 שנים וחודשיים לאחר תחילת הבניה. בחגיגות נכח הקיסר וילהלם הראשון
נולדו

26 בינואר – דאגלס מקארתור, גנרל אמריקאי (נפטר ב-1964)
28 בינואר – יצחק וולקני-אלעזרי, סופר, אגרונום ובוטנאי, חלוץ המחקר החקלאי בארץ ישראל ומהוגי רעיון מושב העובדים (נפטר ב-1955)
2 בפברואר – פרדריק ליין, שחיין אוסטרלי (נפטר ב-1969)
8 בפברואר – פרנץ מארק, צייר גרמני, ממייסדי הפרש הכחול (נפטר ב-1916)
19 בפברואר – אלווארו אוברגון, היה נשיא מקסיקו ה־39 (נפטר ב-1928)
22 במרץ – קוניאקי קויסו, ראש ממשלת האימפריה היפנית ופושע מלחמה (נפטר ב-1950)
29 במרץ – הלורד מוין, פוליטיקאי בריטי (נרצח ב-1944)
3 באפריל – אוטו ויינינגר, פילוסוף אוסטרי ממוצא יהודי (נפטר ב-1903)
17 באפריל – לנרד וולי, ארכאולוג בריטי (נפטר ב-1960)
6 ביוני – ויליאם תומאס קוסגרייב, מדינאי אירי (נפטר ב-1965)
10 ביוני – אנדרה דרן, צייר ומאייר צרפתי (נפטר ב-1954)
11 ביוני – ג'נט רנקין, פוליטיקאית פמיניסטית-פציפיסטית (נפטרה ב-1973)
17 ביוני – קארל ואן וכטן, סופר וצלם אמריקני (נפטר ב-1964)
18 ביוני – פאול ארנפסט, פיזיקאי תאורטיקן אוסטרו-הונגרי (נפטר ב-1933)
27 ביוני – הלן קלר, דוברת החרשים והעיוורים (נפטרה ב-1968)
29 ביוני – גנרל אוברסט לודוויג בק, ראש המטה של הוורמאכט בזמן המשטר הנאצי, מראשי קשר העשרים ביולי (הוצא להורג ב-1944)
12 ביולי – טוד בראונינג, במאי קולנוע אמריקאי (נפטר ב-1962)
24 ביולי – ארנסט בלוך, מלחין שווייצרי (נפטר ב-1959)
8 באוגוסט – ארל פייג', ראש ממשלת אוסטרליה ה-11 (נפטר ב-1961)
26 באוגוסט – גיום אפולינר, משורר צרפתי (נפטר ב-1918)
31 באוגוסט – וילהלמינה, מלכת הולנד (נפטרה ב-1962)
12 בספטמבר – ה. ל. מנקן, סופר ועיתונאי אמריקאי (נפטר ב-1956)
27 בספטמבר – ז'אק טיבו, כנר צרפתי (נפטר ב-1953)
4 באוקטובר – דיימון ראניון, סופר אמריקאי (נפטר ב-1946)
17 באוקטובר – זאב ז'בוטינסקי, מנהיג ציוני, סופר, משורר, מתרגם, פובליציסט ונואם מפורסם (נפטר ב-1940)
26 באוקטובר – אנדריי ביילי, סופר רוסי (נפטר ב-1934)
1 בנובמבר – אלפרד וגנר, מדען גרמני רב-תחומי שהתפרסם בזכות התאוריה שפיתח על נדידת היבשות (נפטר ב-1930)
1 בנובמבר – שלום אש, משורר יהודי שכתב ביידיש (נפטר ב-1957)
2 בנובמבר – ג'ון פולדס, מלחין בריטי (נפטר ב-1939)
6 בנובמבר – רוברט מוסיל, סופר (נפטר ב-1942)
10 בנובמבר – יעקב אפשטיין, פסל יהודי-אמריקאי (נפטר ב-1959)
21 בנובמבר – יוסף טרומפלדור, לוחם יהודי, מנהיג ציוני סוציאליסטי וחלוץ (נהרג ב-1920)
31 בדצמבר – ג'ורג' מרשל, גנרל אמריקאי וחתן פרס נובל לשלום (נפטר ב-1959)
נפטרו

4 בינואר – רבי יעקב אבוחצירא, מגדולי רבני מרוקו (נולד ב-1805)
9 בפברואר – אדולף כרמיה, מדינאי יהודי-צרפתי (נולד ב-1796)
8 במאי – גוסטב פלובר, סופר צרפתי (נולד ב-1821)
8 ביוני – מארי, נסיכת הסה (מריה אלכסנדרובנה), רעייתו של אלכסנדר השני, קיסר רוסיה (נולדה ב-1824)
4 באוקטובר – ז'אק אופנבך, מלחין יהודי גרמני (נולד ב-1819)
11 בנובמבר – לוקרישה מוט, פעילת זכויות נשים ומתנגדת עבדות אמריקאית (נולדה ב-1793)
22 בדצמבר – מרי אן אוונס, סופרת בריטית שהייתה ידועה בשם העט שלה ג'ורג' אליוט (נולדה ב-1819)
ראו גם

1880 במדע‎
ילידי 1880‎
נפטרים ב-1880‎
ALL (מחלקת סיבוכיות)

בתורת החישוביות והסיבוכיות, המחלקה ALL היא מחלקה אשר מכילה את כל בעיות ההכרעה.
יחסים בין המחלקה למחלקות אחרות

המחלקה ALL מכילה את כל מחלקות הסיבוכיות של בעיות ההכרעה, ביניהן גם RE ו-coRE.
כיוון שיש בעיות הכרעה שאינן כריעות עקב בעיית העצירה וקבוצות מכונת הטיורינג שקיימות היא קבוצה בת מנייה, אז לא ניתן לפתור את כל בעיות ההכרעה האלו ובפרט גם לא קיימות שפות שלמות במחלקה הזו.